ועדת הכספים, כנסת 25, פרוטוקול מספר 333, 2024-02-21 00:00

משה גפני: ביקשנו בישיבה הקודמת שתשבו עם התעשיינים

משה גפני:  הם אמרו שהם מסכימים, וזה היה נכון שאמרתם שמתנהל איתם דיאלוג, ובעיקרון הם אמרו שהם מרוצים

משה גפני:  אבל הם אמרו שיש חלק נוסף, שהחלק הזה הוא תנאי בהסכמה שלהם לגבי הנושא העקרוני

משה גפני:  אני מבקש לדעת האם ישבתם איתם והאם זה התקדם

משה גפני:  רון, נציג לשכת התעשיינים, בבקשה

רונן צור: תודה, כבודו

רונן צור:  למעשה סגרנו בעל פה את רוב הדברים, אבל הבעיה – אתה יודע, כמו שאנחנו מכירים תמיד – שכשיורדים לניסוחים יש פער

רונן צור:  אני מקווה שעד סוף היום נוכל לסגור את הפערים בניסוח ולהגיע להסכמה

רונן צור:  יש עניין אחד עקרוני שאני כבר רוצה להעלות עכשיו, שאנחנו רוצים בכל מקרה שמה שיוסכם בינינו יובא לוועדה ואתם תאשרו, כי האוצר מבקש שזה לא יהיה ככה

רון כץ: אבל זה ברור

רונן צור: ובהקשר הזה זה קשה לי, כי כבר ראינו בעבר - - -     

משה גפני: מה זה שלא להביא? אם יש הסכמה אז - - -     

רונן צור: הם רוצים שתאשרו את הצו, ואחרי זה בעצם ההסכמה תהיה במכתב, והם יוכלו לפרסם אותו בלי אישור נוסף של הוועדה

רון כץ: למה?     

רונן צור: אני רוצה את ביקורת הכנסת גם כשההסכמות יירשמו

ינון אזולאי: זה חייב להיות, זאת גם הייתה הדרישה של הוועדה פה

רונן צור: אז אני מקווה שעד סוף היום נוכל לנסח

רונן צור:  אני מקווה שיהיו פתרונות

רונן צור:  גם בנושא של נשר אנחנו קרובים, אבל עוד לא סגרנו, ואם זה לא ייסגר תהיה בעיה, וגם עם IDE אנחנו חייבים לפתור את זה

משה גפני: וההתפלה

רונן צור: והתפלה

חמד עמאר: נושא מאוד חשוב

רונן צור: והתפלה

רונן צור:  אם נוכל לפתור את שלושת אלה עד סוף היום, אם הדיבור בעל פה יבוא לידי ביטוי בכתב, אז אני אוכל להגיד לך עד סוף היום שאנחנו מסכימים, ואז אפשר לבוא

ינון אזולאי: רון, רק בלי נושא ההתפלה זה לא נקרא שנפתרה הבעיה, כי אחר כך תהיה בעיה של מחירי המים, ואנחנו לא ניתן לזה, שתדעו

ינון אזולאי:  זה לא הגענו להסכמה לחלק

ינון אזולאי:  אין, זאת לא הסכמה

יצחק פינדרוס: שלושת הדברים

ינון אזולאי: מקשה אחת

יצחק פינדרוס: שלושת הדברים האלה כמקשה אחת – נשר, המפעל של התפלת המים ונושא התעשייה של משק הגז והמעבר

יצחק פינדרוס:  מבחינתנו שלושת הדברים האלו

ינון אזולאי: חד וחלק

אליהו (אלי) רביבו: אני מבקש שנציגי האוצר ידעו שדעתנו אחת מגובשת היא

רונן צור: בדיוק

רונן צור:  ואני רק רוצה שתתעקשו שכמובן כל הסיכומים יועברו אחרי זה לאישור הוועדה

ינון אזולאי: זה דבר ראשון, ואחר כך אצלכם

רון כץ: אפשר גם לוותר על הכנסת

משה גפני: אבל למה? כולכם בטוחים שאני לא מבין את מה שקורה פה? אם אתם בטוחים, אז אתם צודקים

חמד עמאר: זאת הקואליציה שלך, אנחנו לא מדברים

ינון אזולאי: למה? רון כץ דיבר

משה גפני: כן, האופוזיציה לא צריכה לדבר, יש לנו קואליציה שתעשה את זה

רון כץ: בדיוק זה, ינון צודק, אני רק מפרגן לך

משה גפני: אבל אני לא אתן שתהיה פגיעה כזאת בתעשייה

משה גפני:  לא אתן

חמד עמאר: יפה מאוד, זה מה שאנחנו רוצים

חמד עמאר:  אם אתה אומר את זה אנחנו לא מדברים

רונן צור: תודה, אדוני

יצחק פינדרוס: הרב גפני, אתה רואה מה זה אופוזיציה, השגנו את מה שרצינו

משה גפני: בסדר, אתם רציתם, זה בסדר גמור

משה גפני:  רצון טוב, הקדוש ברוך הוא מחשיבה למעשה

איליה כץ: היושב-ראש, לבקשתך ולבקשת חברי הכנסת באמת אנחנו יושבים בצורה אינטנסיבית

איליה כץ:  ישבנו עם התעשיינים, אנחנו מנסים לצמצם את הפערים

איליה כץ:  אני חושב שהפערים היום הם מאוד מאוד מצומצמים

איליה כץ:  אנחנו עובדים על זה ביחד עם משרד הכלכלה, עם משרד האנרגיה, עם המשרד להגנת הסביבה, ותהיה פה חד-משמעית מחויבות לכל מתווה שנגיע אליו

איליה כץ:  אנחנו גם מוכנים, כמו שדובר פה בוועדה, להגיד שלמעשה המתווה של המס יכנס לתוקף רק בכפוף לזה שניישם את ההסכמות מול הוועדה

איליה כץ:  אני מבקש בכל לשון של בקשה - - -     

קריאה: מה זאת אומרת, איליה? תסביר את המשפט

איליה כץ: אני מרחיב

ינון אזולאי: זה יהיה כתוב

איליה כץ: זה התבקש בכל לשון של בקשה, בסוף אנחנו כשממשלה, כמשרד האוצר לא יכולים לכבול את שיקול דעתנו לאינטרסים של גופים פרטיים

איליה כץ:  אנחנו מבקשים שלמעשה לא ייכתב בצו שהדברים האלה כפופים להסכמות של התעשיינים או משהו כזה

רון כץ: לאישור הוועדה

איליה כץ:  אנחנו חד-משמעית יכולים כבר היום להציג לכם את ההבנות, אנחנו יכולים להציג לכם את זה מחר, אנחנו יכולים להציג לכם את זה בשבוע הבא

איליה כץ:  אני מאוד מאוד מבקש שכדי שנוכל להתחיל את המתווה וליישם אותו – וכמובן שהמתווה יהיה מותנה ביישום מה שהוצג לכם – אבל אנחנו מבקשים שלא יהיו התניות נוספות

חמד עמאר: אתה לא רוצה את הביקורת של ועדת הכספים?     

איליה כץ: שתהיה עכשיו ביקורת, נציג לכם עכשיו את כל מה שאתם רוצים

משה גפני: איליה, שלא תהיה אי-הבנה, אני תומך בצו הזה, אני חושב שמבחינת זיהום האוויר וכל מה שנלווה לעניין זה צו טוב

משה גפני:  יש דברים שהם פגיעה ממש ולא נוכל לאשר את הצו הזה

משה גפני:  אני לא מצביע היום, אני מחכה

משה גפני:  תביאו עד יום שני נייר מסודר, שנראה את מה אנחנו צריכים לאשר

משה גפני:  אם אתם לוקחים אותנו בתור סטטיסטים שאנחנו סומכים על אגף התקציבים, אז אנחנו לא סומכים על אגף התקציבים

משה גפני:  אנחנו נבחרנו כדי לייצג את הציבור וכדי שכשאנחנו מאשרים דבר הוא מאושר

משה גפני:  תצטרכו להביא לנו לאישור

משה גפני:       יש פה כמה בעיות - יש את הבעיה עם התעשיינים שהם אכן הולכים איתכם בעניין, הם אמרו את זה כבר בישיבה הקודמת, זה בסדר

משה גפני:  יש כמה בעיות שהועלו כאן והועלו גם בישיבה הקודמת - זה גם הנושא של ההתפלה, גם הנושא של מפעל נשר וגם הנושא של התעשיינים עצמם

משה גפני:  תביאו את זה כדי שנאשר את זה ושהאישור שלנו אכן יהיה בר תוקף

איליה כץ: בסדר גמור

משה גפני: אני מקווה שעד יום שני – בגלל שהיום אני לא מצביע – יהיה כאן נייר על שולחן הוועדה שאותו נידרש לאשר, ושהוא אכן יהיה כזה - - -     

ולדימיר בליאק: עדיף ביום ראשון, אדוני

משה גפני: ביום ראשון

איליה כץ: נשמח להציג לכם

איליה כץ:  אני רק מבקש, היושב-ראש, כלל שיהיו פערים גם נציג לכם את הפערים

איליה כץ:  אני לא מבטיח שנגיע ל-100% הסכמה עם כל הגורמים

משה גפני: תראה לנו למה הגעתם

משה גפני:  אנחנו נשמע גם אותם

איליה כץ: נציג לכם את עמדתנו, ותקבלו החלטה

נתנאל היימן: אדוני היושב-ראש, בכל מקרה, לדעתי יידרש אישור של הוועדה בסוף שנה כי הם רוצים לעשות את השימוע למנגנונים רק ברבעון השלישי

נתנאל היימן:  הם רוצים לפרסם שימועים למנגנונים של ההחזר רק ברבעון השלישי, אז בכל מקרה יידרש אישור נוסף של הוועדה בסוף השנה

משה גפני: נראה את מה שמגיע

משה גפני:  לא צריך לקיים דיון על דבר שעדיין לא ברור

רונן צור: אם מה שיגיע לא יהיה סגור

משה גפני:  אני לא פותח דיון

משה גפני:  את מי את מייצגת?     

נעמה כרמון: אדם טבע ודין

משה גפני: תגידי משפט

נעמה כרמון: ארגון אדם טבע ודין תומך במיסוי פחמן במדינת ישראל באופן קטגורי

נעמה כרמון:  חשוב להגיד שישנן לקונות במיסוי הנוכחי, בעיקר בהיבט של גז טבעי

נעמה כרמון:  לא דובר על כך בדיון בשבוע שעבר

נעמה כרמון:  הגז הטבעי מתומחר בשליש בלבד מהעלות החיצונית שלו בשנת 2030

משה גפני: כן דובר

נעמה כרמון: לא עד הסוף

נעמה כרמון:  הרב גפני, חשוב לי להגיד, העלות החיצונית של הגז הטבעי ב-2030 לפי הערכות מושכלות על ידי המשרד להגנת הסביבה יכולה להגיע לעשרה מיליארד שקלים רק בשנת 2030

משה גפני: תודה רבה

קריאה: גלובלית

אורית פרקש הכהן: ואז החשמל יעלה עוד יותר

רון כץ: הכול עולה פה יותר

אורית פרקש הכהן: היא רוצה עוד מס על הגז הטבעי, זאת גם בעיה

אליהו (אלי) רביבו: זאת בעיה גדולה, כי יש חברות שבשם הצורך בשמירה על הריאה הירוקה פיתחו מנגנונים שהמודל העסקי מושתת על אותו שימוש, ועכשיו הולכים למסות

אליהו (אלי) רביבו:  הם גורמים להם להיות בתת-יכולת קיום

אליהו (אלי) רביבו:  אותו חוזה שעל בסיסו הם בנו את החברה ופיתחו את הפתרונות, מזה הם מתעלמים

רון כץ: בדיוק

רון כץ:  ואתה יודע של מי החוזה? של המדינה

אליהו (אלי) רביבו: של מדינת ישראל

אליהו (אלי) רביבו:  כאילו שיד ימין לא יודעת מה יד שמאל עושה

רון אייפר: משפט אחד

אורית פרקש הכהן: זה תפקיד חדש, לא?     

רון אייפר: נכון, זאת חטיבה חדשה

רון אייפר: אני רוצה להתייחס למתקני ההתפלה

רון אייפר:  יש לנו קושי עם הנושא הזה של מס ישיר על מתקני התפלה, ולכן סוכם בהמשך למה שאיליה אמר, שתתקיים ישיבה אצל מנכ"ל משרד האנרגיה יחד עם משרד האוצר וכל הגורמים הרלוונטיים למצוא פתרון

משה גפני: אתם יכולים לעשות ישיבה גם בשנה הבאה, אבל אם אתם רוצים שנדון בצו הזה ושנאשר אותו אז תעשו את הישיבה היום

משה גפני:  ואם למנכ"ל משרד האנרגיה אין זמן או למשרד האוצר אין זמן, אז אני יוצא לחופש

אליהו (אלי) רביבו: ותגיד לו את זה, הוא רציני

אליהו (אלי) רביבו:  שיגיד לו את זה, אתה רציני

ינון אזולאי: הינה, הוא כבר מסמס לו

ינון אזולאי:  מווטסאפ לו

ולדימיר בליאק: הוא מסמס לו כבר

רון אייפר: אני שולח לו

משה גפני: תודה רבה

משה גפני:  הישיבה נעולה